Il-coach ta' Liverpool, Jurgen Klopp, issuġġerixxa lid-diriġenti tiegħu biex jippruvaw jakkwistaw is-servizzi tad-difensur xellugi ta' Norwich City, Jamal Lewis. Huwa għandu 22 sena u ilu mal-Canaries għal dawn l-aħħar erba' snin fejn deher 92 darba magħhom u skorja goal wieħed biss. Din it-trattativa xejn m'hu se tkun faċli minħabba li r-Reds qed joffru €11-il miljun filwaqt li l-Canaries mhux se jaċċettaw din l-offerta u iktar minn hekk mhux se jneħħu lil dan il-player hekk malajr. Lewis huwa wieħed minn dawk id-difensuri li Klopp qed jipprova jfittex u jittama li l-ogħla awtoritajiet tal-club jaslu għal xi forma ta' ftehim.